રમલીને એ સ્પર્શ રણઝણાવી ગયો. એની ઓગણીસ વર્ષની શાંત જિંદગીમાં ગૌતમનો એ અછડતો સ્પર્શ ઝંઝાવાત પેદા કરી ગયો. ગૌતમે ફરી એનો ચહેરો બંને હાથે પકડ્યો. બંનેના શ્વાસ એકબીજામાં ભળ્યા. હોઠ પર હોઠ જડાયા. રમલીના પેટમાં પંતગિયાઓની ઉડાઉડ થવા લાગી. આંખો એક અપાર આંનદના અતિરેકમાં વહી નીકળી. બંને એકમેકના આલિંગનમાં જકડાયા. એક પછી એક વસ્ત્ર દુર થયું. ને જે દાંપત્ય ઘડીભર અંતના આરે હતું એ અત્યારે સૂર્યોદય સાથે જીવંંત બન્યું.